Söguþráður Myndin fjallar um stríðsmanninn sverðfima og bardagameistarann Raiden sem ásamt fámennu gengi sínu segir hinum illa harðstjóra Geza Mott stríð á hendur þegar Geza lætur taka meistara þeirra , Bartok , af lífi fyrir litlar sem engar sakir . Vandamálið er að Geza ræður yfir öflugum her og gríðarlega vel búnu og vel vörðu virki sem ekki er gott að sjá í fyrstu hvernig Raiden og menn hans eiga að vinna . Þeir hafa hins vegar málstaðinn og réttlætið sín megin og stundum dugar það ... Söguþráður Sjáandinn og hið ósýnilega er nýstárleg umhverfisheimildarmynd sem segir sögu Ragnhildar , íslenskrar ömmu og sjáanda sem talar fyrir hönd berskjaldaðrar náttúru . Sagan er sögð út frá hennar sjónarhorni og ferðalag hennar verður að allegóríu fyrir samband mannsins við náttúru og framþróun í skugga alheimsfjármálakreppu . Söguþráður Henry Brogan er reyndur leigumorðingi hins opinbera en er búinn að fá sig fullsaddan af starfinu og leitar leiða til að draga sig í hlé . Söguþráður Gamanmynd um það hvað getur gerst þegar þú elskar símann þinn meira en allt annað í lífinu . Með þessari hjálp byrjar Phil smám saman að öðlast venjulegt líf á ný . En eftir því sem hann verður minna háður símanum , þá þróast gervigreindin yfir í tæknimartröð , sem er ákveðin í að halda Phil fyrir sjálfa sig , hvað sem það kostar . Söguþráður Árið er 1993 í kolanámubænum Laurel Falls í Pennsylvaníu í Bandaríkjunum . Ofbeldishneigður faðir Harley er skotinn og myrtur , og móðir hans fer í fangelsi sökuð um glæpinn . Hann þarf að sjá um sig og þrjár yngri systur sínar í kjölfarið , og verður að sleppa menntaskólanum . Næstu tvö árin koma fjölskylduleyndarmál smátt og smátt upp á yfirborðið . Mun sálfræðimeðferð duga ? Söguþráður Javed er breskur táningur af pakistönskum ættum sem er fæddur og uppalinn í Luton í Bretlandi . Hann dundar sér við að semja ljóð og þegar hann uppgötvar lög og texta Bruce Springsteen finnur hann svo mikinn samhljóm með þeim og sínu eigin lífi í Luton að hann einsetur sér að heimsækja heimabæ Bruce í New Jersey , þvert á vilja foreldra sinna . Söguþráður High Life gerist í ótímasettri framtíð um borð í geimskipi sem er á leiðinni inn í svarthol . Um borð í geimskipinu er hópur fólks sem á það sameiginlegt að hafa verið dæmt til dauða fyrir morð . En í stað þess að taka það af lífi var ákveðið að senda hópinn saman í eilífðarferð inn í svarthol og sjá hvað gerist , þ.e. ef geimskipið sem þau eru í nær þá alla leið á áfangastað með einhvern í hópnum enn á lífi ... Söguþráður Myndin segir sögu þriggja manna sem í sameiningu rjúfa þögnina um misnotkun sem þeir urðu fyrir af hendi prests , áratugum fyrr . Myndin er byggð á sönnum atburðum , þegar kardinálinn Philippe Barbarin frá Lyon var sakfelldur árið 2019 , fyrir að þegja um framferði séra Bernhard Preynat . Í kvikmyndinni er fjallað um áhrifin sem misnotkunin hafði á þolendurna og fjölskyldur þeirra . Söguþráður Kvikmynd byggð á sannri sögu fjöldamorðingja sem gekk laus í Hamborg á áttunda áratugnum . Sturlaður , áfengissjúkur og afmyndaður Fritz Honka myrðir vændiskonur undir ljúfum þjóðlagasöng Þýskalands , og ódaunninn úr íbúðinni hans finnst alla leið inn í bíósalinn . Söguþráður Í maurabúi með milljónum íbúa , vinnur maurinn Z 4195 sem vinnumaur . Hann lendir óviljandi í illu ráðabruggi hins metnaðargjarna liðsforingja Mandible , sem er einnig kærasti Bala , en hann vill skipta maurasamfélaginu í hina sterkari , sem eru þá aðallega hermaurarnir , og hina veikari , sem eru þá vinnumaurarnir . En Z og Bala , sem gera sér ekki alveg grein fyrir ástandinu , reyna að yfirgefa kúgunina , og fara yfir til draumaríkisins Insectopia , þar sem hungang drýpur af hverju strái . Söguþráður Þegar Marla og litli bróðir hennar eru fyrir einhverja galdra flutt inn í veröld Playmobile þar sem þau breytast sjálf í Playmobilefígúrur hefst ævintýri sem óhætt er að segja að sé engu öðru líkt . Þarna eru hættur við hvert fótmál , en einnig mikil gleði og húmor auk þess sem persónur sögunnar eiga það til að bresta í söng og dans við hin ýmsu tilefni . Söguþráður Þegar Þjóðverjar réðust inn í Pólland 1939 flúðu margir pólskir flugmenn til Englands þar sem þeir sameinuðust í sextán flugsveitum samkvæmt samningi Englandsstjórnar og pólsku útlagastjórnarinnar . Ein þessara sveita nefndist Sveit 303 ( No. 303 Squadron RAF ) og er það mál margra að ef hennar hefði ekki notið við hefði „ Baráttan um Bretland “ farið öðruvísi . Það var langt frá því að vera sjálfsagt að þeir pólsku flugmenn sem voru í Sveit 303 og höfðu flúið heimalandið í upphafi Seinni heimsstyrjaldarinnar hefðu áhuga á að berjast fyrir England . Fyrir það fyrsta voru margir þeirra þjakaðir af ástvinamissi á meðan aðrir vissu ekki hvort ástvinir þeirra væru yfirleitt á lífi . Þess utan mættu þeir miklum fordómum Englendinga , töluðu ekki ensku og þurftu að læra á stjórnbúnað flugvélanna sem var allt öðruvísi en sá sem þeir þekktu ... Söguþráður Nýjasta heimildarmynd Óskarsverðlaunahafans Lili Fini Zanuck fjallar um líf og starf Erics Clapton allt frá æsku og fram yfir fyrri hluta ferils hans þegar hann átti m.a. í harðri glímu við eiturlyfjafíkn og er ekkert dregið undan í þeim efnum . Myndin gefur einnig einstaka innsýn í einkalíf hans , bæði sorgir og gleði , enda var hún unnin með hans samþykki að öllu leyti . Eric Clapton er fyrir löngu orðinn goðsögn í lifanda lífi og er af flestum talinn einn allra besti gítarleikari sögunnar . Maðurinn og persónan á bak við gítarleikarann var mun umdeildari enda var hegðun hans síður en svo alltaf til fyrirmyndar fram að þeim kaflaskilum sem urðu í lífi hans í mars 1991 þegar fjögurra ára sonur hans , Conor , féll út um glugga á 53. hæð byggingar í New York og dó . Þá breyttist allt . Söguþráður Fletcher Reede , er lipurmæltur lögmaður , og hikar ekki við að ljúga ef það hjálpar málinu sem hann flytur , enda hefur hann notið mikillar velgengni í störfum sínum . Söguþráður Fíkniefnalögreglumennirnir Mike Lowrey og Marcus Burnett leiða sérsveit sem á að rannsaka flæði af alsælu inn í Miami . Leit þeirra leiðir þá á slóð hættulegs eiturlyfjabaróns , Johnny Tapia , en hann ætlar sér að stjórna eiturlyfjasölu í borginni , og hefur komið af stað stríði í undirheimunum . Á sama tíma kviknar ástin á milli Mike og Syd , systur Marcus . Söguþráður Marcus Burnett er fjölskyldumaður fram í fingurgóma . Mike Lowry , er hinsvegar glaumgosi og piparsveinn . Þeir eru báðir í lögreglunni í Miami , og nú hafa þeir aðeins 72 klukkustundir til að endurheimta gríðalegt magn af eiturlyfjum sem var stolið úr geymslum lögreglunnar , beint fyrir framan nefið á þeim . Til að flækja málin enn frekar , og til að fá aðstoð frá lykilvitni í málinu , þá þurfa þeir að skipta um hlutverk , Burnett þarf að þykjast vera glaumgosinn Lowry , og Lowry þarf að þykjast vera fjölskyldumaðurinn Burnett .